ᱯᱟᱨᱣᱟ

ᱯᱟᱨᱣᱟ ᱫᱚ ᱜᱚᱴᱟ ᱡᱮᱜᱮᱛ ᱨᱮ ᱠᱚ ᱧᱮᱞᱚᱜ ᱠᱟᱱ ᱪᱮᱬᱮ ᱠᱟᱱᱟ ᱠᱚ ᱾ ᱱᱩᱭ ᱫᱚ ᱫᱤᱱᱟᱹᱢ ᱩᱰᱟᱹᱣᱜ ᱠᱟᱱᱤᱡ ᱪᱮᱬᱮ ᱠᱟᱱᱟᱭ, ᱟᱡᱟᱜ ᱦᱚᱲᱢᱚ ᱫᱚ ᱤᱞ ᱛᱮᱜᱮ ᱮᱥᱮᱫ ᱠᱚᱜᱼᱟ ᱾ ᱢᱚᱪᱟ ᱨᱮ ᱢᱤᱫ ᱦᱩᱰᱤᱧ ᱴᱷᱚᱱᱴᱟ ᱛᱟᱦᱮᱸᱱᱟ ᱾ ᱱᱩᱠᱩᱣᱟᱜ ᱰᱟᱴᱟ ᱫᱚ ᱵᱟᱹᱱᱩᱜᱼᱟ ᱾ ᱵᱟᱨᱭᱟ ᱡᱟᱸᱜᱟ ᱢᱮᱱᱟᱜᱼᱟ, ᱚᱱᱟ ᱛᱮᱜᱮ ᱟᱵᱚᱜᱼᱟᱭ ᱫᱟᱨᱮ ᱰᱟᱹᱨ ᱠᱚᱨᱮ ᱟᱨ ᱚᱱᱟ ᱛᱮᱜᱮ ᱡᱟᱦᱟᱸᱱᱟᱜ ᱠᱚᱭ ᱦᱟᱞᱟᱝᱟ ᱾ ᱡᱟᱸᱜᱟ ᱨᱮᱱᱟᱜ ᱢᱟᱬᱟᱝ ᱥᱮᱫ ᱨᱮ ᱯᱮᱭᱟ ᱠᱟᱹᱴᱩᱵ ᱟᱨ ᱯᱟᱹᱪᱷᱞᱟᱹ ᱥᱮᱫ ᱨᱮ ᱢᱤᱫᱴᱟᱹᱝ ᱠᱟᱹᱴᱩᱵ ᱢᱮᱱᱟᱜᱼᱟ ᱾ ᱱᱩᱠᱩ ᱪᱮᱬᱮ ᱫᱚ ᱢᱟᱹᱱᱢᱤ ᱠᱚ ᱥᱟᱶ ᱥᱟᱹᱜᱟᱹᱭ ᱡᱚᱲᱟᱣ ᱟᱹᱰᱤ ᱠᱚ ᱠᱩᱥᱤᱜᱼᱟ ᱾ ᱚᱱᱟ ᱛᱮ ᱚᱲᱟᱜ ᱠᱚᱨᱮ ᱦᱚᱸ ᱱᱩᱠᱩ ᱫᱚ ᱟᱹᱥᱩᱞ ᱠᱟᱛᱮ ᱠᱚ ᱫᱚᱦᱚ ᱠᱚᱣᱟ ᱾ ᱦᱳᱲᱳ, ᱡᱟᱝ, ᱵᱟᱫᱟᱢ ᱟᱨ ᱫᱟᱹᱞ ᱡᱟᱹᱛ ᱨᱮᱱᱟᱜ ᱡᱤᱱᱤᱥ ᱠᱚ ᱡᱚᱢ ᱠᱚ ᱠᱩᱥᱤᱭᱟᱜᱼᱟ ᱾ ᱥᱤᱧᱚᱛ ᱨᱮᱫᱚ ᱯᱩᱸᱰ ᱟᱨ ᱦᱮᱸᱫᱮ ᱞᱤᱞ ᱢᱮᱥᱟ ᱨᱚᱝ ᱨᱤᱱ ᱠᱚ ᱧᱮᱞ ᱧᱟᱢᱚᱜᱼᱟ ᱾ ᱥᱮᱫᱟᱭ ᱡᱩᱜᱽ ᱨᱮ ᱫᱚ ᱱᱩᱠᱩ ᱦᱚᱛᱮᱛᱮ ᱜᱮ ᱪᱤᱴᱷᱤ ᱥᱟᱠᱟᱢ ᱠᱚ ᱮᱯᱮᱢ ᱠᱟᱱ ᱛᱟᱦᱮᱸᱫ ᱾

ᱦᱚᱲᱢᱚ
ᱯᱟᱨᱣᱟ ᱠᱚᱣᱟᱜ ᱦᱚᱲᱢᱚ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱜᱮᱭᱟ ᱾ ᱱᱩᱠᱩᱣᱟᱜ ᱦᱚᱲᱢᱚ ᱨᱮᱱᱟᱜ ᱡᱤᱞᱤᱧ ᱑᱕ ᱥᱮ-ᱢᱤ ᱠᱷᱚᱱ ᱗᱕ ᱥᱮᱼᱢᱤ ᱦᱟᱹᱵᱤᱡ ᱛᱟᱦᱮᱸᱱ ᱠᱟᱱᱟ ᱾ ᱦᱟᱢᱟᱞ ᱨᱮᱱᱟᱜ ᱚᱡᱚᱱ ᱫᱚ ᱓᱐ ᱜᱨᱟᱢ ᱠᱷᱚᱱ ᱒᱐᱐᱐ ᱜᱨᱟᱢ ᱦᱟᱹᱵᱤᱡ ᱛᱟᱦᱮᱸᱱ ᱛᱟᱠᱚᱣᱟ ᱾ ᱱᱩᱠᱩ ᱡᱟᱹᱛ ᱨᱤᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱟᱨᱣᱟ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱱᱤᱣ ᱜᱤᱱᱤ ᱨᱤᱱ "ᱫᱟᱹᱲᱦᱤ ᱯᱟᱨᱣᱟ" (crowned pigeon), ᱱᱩᱠᱩ ᱫᱚ ᱛᱩᱨᱠᱤ ᱨᱤᱱ ᱪᱮᱬᱮ ᱚᱥᱟᱨ ᱵᱤᱥᱟᱹᱨ ᱥᱟᱶ ᱥᱩᱨ ᱥᱩᱯᱩᱨᱚᱜᱼᱟᱠᱚ ᱾ ᱱᱩᱠᱩ ᱨᱤᱱ ᱡᱚᱛᱚ ᱠᱷᱚᱱ ᱦᱩᱰᱤᱧ ᱡᱟᱹᱛ ᱫᱚᱠᱚ ᱦᱩᱭᱩᱜ ᱠᱟᱱᱟ ᱚᱛ ᱯᱚᱛᱟᱢ (ground dove), ᱱᱩᱠᱩ ᱫᱚ ᱥᱟᱛᱮ ᱜᱷᱟᱲᱣᱟ ᱤᱱ ᱢᱟᱨᱟᱝ ᱟᱠᱚ ᱟᱨ ᱦᱟᱢᱟᱞ ᱫᱚ ᱒᱒ ᱜᱨᱟᱢ ᱜᱟᱱ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱪᱮᱬᱮ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ